12.5.2022
FI
Euroopan unionin virallinen lehti
L 135/7
(16)
Reitinaikaista kustannustehokkuutta koskeva arviointi suoritettiin paikalliset olosuhteet huomioon ottaen.
Sitä täydennettiin tarkastelemalla uudelleen täytäntöönpanoasetuksen (EU) 2019/317 liitteessä IV olevassa 2 kohdassa vahvistettuja seikkoja eli näiden tavoitteiden perustana olevia keskeisiä tekijöitä ja parametrejä, jotka esitetään mainitun liitteen 2.1 kohdan d alakohdassa.
(17)
Arvioidessaan reitinaikaisten kustannustehokkuustavoitteiden luonnoksia niiden lentoasemien osalta, jotka kuuluvat täytäntöönpanoasetuksen (EU) 2019/317 soveltamisalaan mainitun asetuksen 1 artiklan 3 ja 4 kohdan mukaisesti, komissio on lisäksi täydentänyt uudelleentarkasteluaan arvioimalla lähi- ja lähestymisalueen lennonvarmistus­ palveluja koskevia kustannustehokkuustavoitteiden luonnoksia täytäntöönpanoasetuksen (EU) 2019/317 liitteessä IV olevan 2.1 kohdan c alakohdan mukaisesti.
Tässä päätöksessä esitetään havainnot niiden tapausten osalta, joissa kannustinjärjestelmien luonnokset katsottiin ongelmallisiksi.
(18)
Arvioidessaan kapasiteettitavoitteiden luonnoksia komissio on täydentänyt uudelleentarkasteluaan arvioimalla täytäntöönpanoasetuksen (EU) 2019/317 11 artiklassa tarkoitettuja kannustinjärjestelmien luonnoksia täytäntöön­ panoasetuksen (EU) 2019/317 liitteessä IV olevan 2 kohdan f alakohdan mukaisesti.
Komissio on tältä osin tutkinut, täyttävätkö kannustinjärjestelmien luonnokset täytäntöönpanoasetuksen (EU) 2019/317 11 artiklan 1 ja 3 kohdassa vahvistetut aineelliset vaatimukset.
Tässä päätöksessä esitetään havainnot niiden tapausten osalta, joissa kannustin­ järjestelmien luonnokset katsottiin ongelmallisiksi.
Liikenteen kehitystä koskevat erityisnäkökohdat (19)
Lokakuun 2021 liikenteen STATFOR-perusennusteen mukaan unionin laajuinen lentoliikenne saavuttaa pandemiaa edeltävän tason vuoden 2023 aikana ja ylittää tämän tason vuonna 2024.
Liikenteen kehitykseen liittyvä epävarmuus on kuitenkin edelleen erityisen korkealla tasolla, kun otetaan huomioon covid-19-pandemian epidemiologisen tilanteen kehittymiseen liittyvät riskit.
Komissio toteaa, että liikenteen odotetaan elpyvän epätasaisesti eri jäsenvaltioissa.
(20)
Useissa jäsenvaltioissa kolmannelle viiteajanjaksolle ennustetun liikenteen kasvun odotetaankin olevan huomattavasti alhaisempaa kuin unionin laajuisen keskimääräisen liikenteen kasvun, ja liikenteen määrän kolmannella viiteajanjaksolla ennustetaan jäävän pandemiaa edeltäneen tason alapuolelle monissa näistä jäsenvaltioista.
Komissio on tietoinen siitä, että tämä tekee unionin laajuisten kustannustehokkuustavoitteiden saavuttamisesta vaikeampaa kyseisille jäsenvaltioille, ja se on ottanut tämän seikan huomioon tarkastellessaan uudelleen paikallisia olosuhteita, jotka ovat merkityksellisiä kunkin suorituskykysuunnitelman luonnoksen arvioinnin kannalta.
FABECIA KOSKEVAT HAVAINNOT
Kustannustehokkuuteen liittyvällä suorituskyvyn keskeisellä osa-alueella asetettujen suorituskykyta­ voitteiden luonnosten arviointi – Belgia ja Luxemburg (21)
(22)
Belgian ja Luxemburgin kolmannen viiteajanjakson osalta ehdottamat reitinaikaiset kustannustehokkuustavoitteet ovat seuraavat: Belgian ja Luxemburgin lentoreittimaksuvyöhyke
2014 peru­ sarvo
2019 peru­ sarvo
2020–2­ 2021
2022
2023
2024
Reitinaikaisten kustannustehokkuustavoitteiden luonnokset määritettyinä reitinaikaisina yksikkökustannuksina (reaalisesti vuoden 2017 hintoina)
73,13 euroa
83,28 euroa
189,52 euroa
113,26 euroa
108,51 euroa
103,82 euroa
Täytäntöönpanoasetuksen (EU) 2019/317 liitteessä IV olevan 1.4 kohdan a alakohdassa vahvistetun perusteen osalta komissio toteaa, että Belgian ja Luxemburgin reitinaikaisen määritetyn yksikkökustannuksen kehitys maksuvyöhy­ ketasolla on +5,7 prosenttia vuodessa kolmannen viiteajanjakson aikana, ja se jää unionin laajuisen +1,0 prosentin kehityssuuntauksen alle samalla jaksolla.